18. 8.90 Επίσημη Εφημερίδα των Ευρωπαϊκών Κοινοτήτων Αριθ. C 206/7 
Ανακοίνωση για την έναρξη διαδικασίας αντιντάμπινγκ όσον αφορά τις εισαγωγές αναπτήρων τσέπης, 
αερίου, που δεν ξαναγεμίζουν, καταγωγής Ιαπωνίας 
(90/C 206/06) 
Η Επιτροπή έλαβε καταγγελία στην οποία προβάλλεται ο 
ισχυρισμός ότι οι εισαγωγές αναπτήρων τσέπης, αερίου, που 
δεν ξαναγεμίζουν, καταγωγής Ιαπωνίας, αποτελούν αντικεί­
μενο ντάμπινγκ και συνεπώς προκαλούν ζημία στο σχετικό 
κλάδο της κοινοτικής βιομηχανίας. 
Καταγγέλλων 
Η καταγγελία υποβλήθηκε από δύο κοινοτικούς παραγω­
γούς που αντιπροσωπεύουν το μεγαλύτερο τμήμα της κοινο­
τικής παραγωγής των εν λόγω προϊόντων. 
Προϊόν 
Τα προϊόντα που αποτελούν, σύμφωνα με τους ισχυρισμούς, 
αντικείμενο ντάμπινγκ είναι οι αναπτήρες τσέπης, αερίου, 
που δεν ξαναγεμίζουν και που υπάγονται στον κωδικό ΣΟ 
9613 1000. 
Ισχυρισμός περί ντάμπινγκ 
1. Ο ισχυρισμός για την άσκηση πρακτικών ντάμπινγκ, 
στηρίζεται σε σύγκριση των ιαπωνικών εγχωρίων τιμών με 
τις αντίστοιχες τιμές που εφαρμόζονται στις εξαγωγές του 
προϊόντος προς την Κοινότητα. 
2. Πάνω σ' αυτήν τη βάση, τα εκτιμώμενα περιθώρια του 
ντάμπινγκ είναι σημαντικά. 
Ισχυρισμός περί ζημίας 
Όσον αφορά τη ζημία, προβάλλεται ο ισχυρισμός ότι οι 
εισαγωγές στην Κοινότητα από την Ιαπωνία αυξήθηκαν 
από 24,8 εκατομμύρια τεμάχια το 1986 σε 57,5 εκατομμύρια 
τεμάχια το 1988 και σε 88,5 εκατομμύρια τεμάχια τους πρώ­
τους εννέα μήνες του 1989. Αυτή η εξέλιξη αντιστοιχεί σε 
αύξηση του τμήματος της αγοράς από 5 ο/ο το 1986 σε 11 °/ο 
το 1988 και σε 20 ο/ο το 1989. 
Όσον αφορά τις συνέπειες αυτών των εισαγωγών, προβάλ­
λεται το επιχείρημα ότι, κατά την περίοδο μεταξύ του 1986 
και του 1988 όταν η κοινοτική κατανάλωση αυξήθηκε κατά 
11 ο/ο, οι πωλήσεις των καταγγελλόντων κοινοτικών παρα­
γωγών μειώθηκαν κατά 3 °/ο. Όσον αφορά το τμήμα που 
κατέχουν στην αγορά οι κοινοτικοί παραγωγοί, προβάλ­
λεται ο ισχυρισμός ότι το τμήμα αυτό μειώθηκε από 88 °/ο 
το 1986, σε 81 °/ο το 1988 και σε 70 ο/ο το 1989. 
Ο καταγγέλλων ισχυρίζεται επίσης ότι οι τιμές με τις οποίες 
πωλούνται στην Κοινότητα οι εν λόγω εισαγωγές, είναι 
σημαντικά χαμηλότερες από τις τιμές των καταγγελλόντων 
κοινοτικών παραγωγών με αποτέλεσμα να υποστούν αυτοί οι παραγωγοί απώλειες των πωλήσεων τους ή να αναγκα­
στούν να μειώσουν τις τιμές τους. 
Προβάλλεται το επιχείρημα ότι οι εν λόγω εισαγωγές έχουν 
επιπτώσεις στην κοινοτική βιομηχανία που αντανακλώνται 
στη μείωση της χρησιμοποίησης του παραγωγικού δυνα­
μικού, στο κλείσιμο τριών εργοστασίων στην Κοινότητα, 
στην απώλεια των θέσεων απασχόλησης και στη μείωση 
των κερδών ή ακόμη και σε ζημίες. 
Διαδικασία 
Μετά από διαβουλεύσεις, η Επιτροπή αποφάσισε ότι υπάρ­
χουν επαρκή αποδεικτικά στοιχεία που δικαιολογούν την 
έναρξη της διαδικασίας και άρχισε έρευνα σύμφωνα με το 
άρθρο 7 του κανονισμού (ΕΟΚ) αριθ. 2423/88 του Συμβου­
λίου (')· Τα ενδιαφερόμενα μέρη μπορούν να γνωστοποιή­
σουν γραπτώς τις απόψεις τους, απαντώντας ειδικότερα στο 
ερωτηματολόγιο που απευθύνεται στα μέρη που είναι 
γνωστό ότι ενδιαφέρονται και να παράσχουν αποδεικτικά 
στοιχεία. Εξάλλου, η Επιτροπή θα ακούσει τις απόψεις των 
μερών που θα ζητήσουν ακρόαση όταν θα γνωστοποιήσουν 
τις απόψεις τους, με την προϋπόθεση ότι θα αποδείξουν ότι 
ενδέχεται να θιγούν από το αποτέλεσμα της διαδικασίας. 
Η παρούσα ανακοίνωση δημοσιεύεται, σύμφωνα με τις δια­
τάξεις του άρθρου 7 παράγραφος 1 στοιχείο α) του προανα­
φερθέντος κανονισμού. 
Προθεσμία 
Όλες οι πληροφορίες σχετικά με το ζήτημα αυτό, όλα τα 
επιχειρήματα σχετικά με τον ισχυρισμό για πρακτική ντά­
μπινγκ και για την προκύπτουσα ζημία, καθώς και κάθε 
αίτηση ακρόασης, πρέπει να απευθύνονται γραπτά στην 
Επιτροπή των Ευρωπαϊκών Κοινοτήτων, Γενική Διεύθυνση 
Εξωτερικών Σχέσεων (τμήμα Ι.Γ.Ι.), rue de la Loi 200, Β-1049 
Bruxelles (2), το αργότερο 30 ημέρες από τη δημοσίευση της 
παρούσας ανακοίνωσης ή, για τα μέρη που είναι γνωστό ότι 
ενδιαφέρονται, από την ημερομηνία λήψεως της επιστολής 
που συνοδεύει το προαναφερθέν ερωτηματολόγιο, εάν αυτή 
η ημερομηνία είναι μεταγενέστερη. Η συνοδευτική επιστολή 
θεωρείται ότι λαμβάνεται επτά ημέρες μετά την ημερομηνία 
αποστολής της. 
Στην περίπτωση που οι απαραίτητες πληροφορίες και τα 
επιχειρήματα δεν υποβάλλονται υπό τη δέουσα μορφή εντός 
της προαναφερθείσας προθεσμίας, οι κοινοτικές αρχές μπο­
ρούν να προβούν σε προκαταρκτικά ή τελικά συμπερά­
σματα με βάση τα διαθέσιμα στοιχεία, κατ' εφαρμογή του 
άρθρου 7 παράγραφος 7 στοιχείο 6) του κανονισμού (ΕΟΚ) 
αριθ. 2423/88. 
(') ΕΕ αριθ. L 209 της 2. 8. 1988, σ. 1. 
(2) Τέλεξ: COMEU Β 21877' τέλεφαξ: 32-2 235 65 05.